Diari Oficial de la Generalitat Valenciana


Sumari del DOGV 4872, del 28-10-2004 (2004/10229)

ACORD de 26 de juliol de 2004, del ple del Consell Valencià de Cultura, pel qual es delega en la Comissió de Govern la competència en matèria de modificacions pressupostàries.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10939


Data del document
:   26-07-2004

Organisme emissor
:   Consell Valencià de Cultura

Tipus de document
:   Acord

Descriptors 

:   * institució pública
    * delegació de poders
    * competència administrativa

ACORD de 26 de juliol de 2004, del ple del Consell Valencià de Cultura, pel qual es delega en la Comissió de Govern la competència en matèria de modificacions pressupostàries. [2004/X10785]
  
D'acord amb la llei 12/1985, de 30 d'octubre, de la Generalitat Valenciana, del Consell Valencià de Cultura, que establix en el seu article 15.c) correspon al Ple del Consell les decisions d'aprovar l'avantprojecte de gastos de la institució, així com les possibles modificacions i la seua liquidació, igual que en l'article 12 del Decret 202/1998, pel qual s'aprova el Reglament d'Organització del CVC.
  
De conformitat amb les instruccions sobre règim pressupostari, comptable i de la contractació administrativa, aprovades pel Ple del CVC en data 26 de maig de 2003, el Capítol II punt 8, arreplega la possibilitat de delegar les competències de la tramitació de les modificacions pressupostàries del Ple en la Comissió de Govern.
  
En orde d'aconseguir una major eficàcia i agilitat en la gestió pressupostària i comptable de la Institució, que redunde en la millor qualitat de la prestació del servici, seria beneficiós que l'exercici de la competència per a les modificacions de crèdits fóra exercit per la Comissió de Govern.
  
Vist que, en virtut dels articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa Administració, delegació que serà revocable en qualsevol moment per l'òrgan que l'haja conferida, el Ple, en sessió del dia 26 de juliol de 2004, ha acordat:
  
Primer
  
Delegar en la Comissió de Govern les competències atribuïdes per la Llei 12/1985 del CVC per a la tramitació dels expedients de modificació pressupostària.
  
Segon
  
En totes les resolucions que s'adopten en virtut de la delegació acordada es farà constar expressament tal circumstància, conformement amb allò establit en l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La delegació d'atribucions que es disposa en el present acord no obstarà perquè l'òrgan delegant puga advocar el coneixement o la resolució de tots els assumptes que considere oportuns, ni perquè puga revocar-la en qualsevol moment, conformement amb allò que es disposa en els articles 13.6 i 14 de l'esmentada Llei 301992.
  
El present acord vigirà des del mateix dia de la publicació en el Diari Oficial de la Generalitat Valenciana.